Dupǎ ce francii s-au stabilit în Galia, în secolul V, conducatorul lor, Clovis, a unit triburile francilor, i-a învins pe gali și pe vizigoți și a creat regatul franc. S-a creștinat și a beneficiat de susținerea Romei. În 732, Carol Martel, i-a condus pe franci în Bătălia de la Tours, împotriva invadatorilor musulmani și a pus bazele dnastiei carolingiene. În 771, Carol cel Mare a devenit rege. A cucerit restul Franței, teritoriile actuale ale Germaniei, Italiei și Olandei, învingându-i pe lonobarzi în Italia și supunându-i pe saxoni și pe avari sǎ se creștineze, creându-se un imperiu european. În ziua de Crǎciun, în anul 800, Papa l-a încoronat la Roma pe Carol ca cel dintâi împǎrat al Sfântului Imperiu Roman. A fǎurit legi, a impus alfabetizarea , a fondat școli, a clǎdit catedrale și mânǎstiri conduse de cǎlugǎri irlandezi, britanici și italieni. A invitat la curtea sa invǎțați, scriitori, arhitecți și filosofi. Dupǎ moartea sa din 814, a fost succedat de fiul sǎu Ludovic cel Pios.Prin Tratatul de la Verdun din 843 cei trei fii rămași în viață ai lui Ludovic cel Pios, nepoții lui Carol cel Mare, și-au împărțit teritoriile sale, Imperiul Carolingian, în trei regate din care se vor forma doua țǎri: Germania și Franța. În Franța, Hugo Capet întemeiazǎ dinastia Capețienilor, uniind Franța în 987.În Germania, dupa ce i-a invins pe maghiari, i-a unit pe conducǎtorii vasali lui și a cucerit Boemia, Austria și nordul Italiei, Otto a fost încoronat de Papa ca Imperator Augustus în 962. Împǎrații germani erau în strânsǎ colaborare cu papii, însǎ deseori se iscau conflicte, cum a fost cel dintre împǎratul Henric al IV-lea al Sfântului Imperiu Roman și Papa Grigore al VII-lea în 1075 din cauza disputei numirii episcopilor. Henric al IV-lea a fost excomunicat și dupǎ ce a stat la Canossa trei zile in frig, a fost iertat de papa. Treptat, s-a ajuns la o separație între stat și biserica.